Obama mban fjalimin vjetor të martën
Pritet që presidenti amerikan të bëjë përsëri thirrje për një "vit veprimi" në ekonominë amerikane si dhe për të ndihmuar klasën e mesme
Fjalimi për gjendjen e vendit që do të mbajë të martën Presidenti Barack Obama, do të vëzhgohet nga afër në SHBA dhe kudo në botë. Ai pritet të hedhë përsëri thirrjen për një "vit veprimi" në ekonominë amerikane si dhe për të ndihmuar klasën e mesme. Por polarizimi politik në Uashington do të vazhdojë të paraqesë një sfidë për programin e e Presidentit. Vitin e kaluar, zoti Obama u bëri thirrje ligjvënësve që të vënë vendin para partisë. Ai e quajti detyrë të papërfunduar rikthimin tek marrëveshja bazë me elektoratin. tha Presidenti Obama. Ai e shprehu temën kryesore të fjalimit të këtij viti në një takim me studentët në Shtëpinë e Bardhë. tha Presidenti. Shumica e amerikanëve janë të shqetësuar rreth pabarazisë. Por zoti Obama mbetet një figurë politikisht polarizuese, me një miratim në publik në nivelin më të ulët të presidencës së tij. Republikanët e Kongresit, të cilët vitin e kaluar detyruan mbylljen e qeverisë si protestë ndaj ligjit të tij për kujdesin shëndetësor, ende paraqesin rezistencë të madhe. Një marrëveshje dypartiake për buxhetin arriti ta shmangë një mbyllje tjetër të qeverisë. Por analisti Thomas Mann i Institutit Brookings thotë se në mandatin e dytë të zotit Obama pritshmëritë mund të jenë të pakta. thotë analisti. Në vitin 2014, reforma e imigracionit ka shansin më të mirë për të bërë hapa përpara. Ndërsa përpjekjet e zotit Obama për të forcuar ligjet mbi kontrollin e armëve apo për të rritur pagën minimale mbeten të bllokuara. Zoti Mann thotë se presidenti nuk duhet të paraqesë në fjalim një listë të gjatë objektivash, por të përqëndrohet në hedhjen poshtë të kritikave republikane për shëndetësinë dhe ekonominë. thotë analisti. Zoti Obama pritet të flasë sidomos lidhur me përfundimin e rolit luftarak amerikane në Afganistan. Ai do të theksojë edhe përpjekjet diplomatike për t'i dhënë fund gjakderdhjes në Siri si dhe heqjen e armëve kimike nga Siria pa nevojën e veprimeve ushtarake. James Goldgaier, Dekan në Universitetin Amerikan, thotë se zoti Obama me siguri do të flasë edhe për një tjetër arritje, marrëveshjen e përkohëshme bërthamore me Iranin. thotë analisti. Shtëpia e Bardhë po bën një fushatë të madhe në internet dhe në median sociale rreth këtij fjalimi, që zoti Obama thotë se do të jetë pak më i shkurtër këtë vit.